CELEX: 62022TN0222
Language: el
Date: 2022-04-22 00:00:00
Title: Υπόθεση T-222/22: Προσφυγή — Αγωγή της 22ας Απριλίου 2022 — Engineering — Ingegneria Informatica κατά Επιτροπής και REA

20.6.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 237/67
            
         
      Προσφυγή — Αγωγή της 22ας Απριλίου 2022 — Engineering — Ingegneria Informatica κατά Επιτροπής και REA
      (Υπόθεση T-222/22)
      (2022/C 237/87)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα-ενάγουσα: Engineering — Ingegneria Informatica SpA (Ρώμη, Ιταλία) (εκπρόσωποι: S. Villata, L. Montevecchi και C. Oncia, δικηγόροι)
      
         Καθών-εναγόμενοι: Ευρωπαϊκή Επιτροπή, Ευρωπαϊκός Εκτελεστικός Οργανισμός Έρευνας
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να κηρύξει άκυρα, παράνομα και στερούμενα έννομων αποτελεσμάτων ή να ακυρώσει: α) την επιστολή με τίτλο «Letter of Conclusion — ref. Ares (2021) 7900224 -» της 21ης Δεκεμβρίου 2021, της Ευρωπαϊκής Επιτροπής (Directorate-General for Research & Innovation, Directorate H — Common Implementation Centre H.2 — Common Audit Service) — ref. CAIA389007, β) τη συνημμένη στο Letter of Conclusion Ares (2021) 7900224 τελική έκθεση ελέγχου, γ) την «Confirmation Letter του Εκτελεστικού Οργανισμού Έρευνας (REA) REA. C — Future Society C.2 — Secure Society της 23ης Φεβρουαρίου 2022» (έγγραφο αιτήσεως), δ) το χρεωστικό σημείωμα του Εκτελεστικού Οργανισμού Έρευνας υπ’ αριθ. 3242202693 της 23ης Φεβρουαρίου 2022 (χρεωστικό σημείωμα),
               
            
                  —
               
               
                  να κηρύξει επιλέξιμες τις δαπάνες που έχουν εξαιρεθεί από τις «Επιλέξιμες Δαπάνες» σύμφωνα με τη Grant Agreement Dogana και, κατά συνέπεια, να αναγνωρίσει το δικαίωμα της Engineering να συμπεριληφθούν οι δαπάνες αυτές στον καθορισμό του συνολικού ποσού της επιχορήγησης που προβλέπεται στην προαναφερθείσα σύμβαση και, σε κάθε περίπτωση, να αναγνωρίσει ότι η Επιτροπή δεν έχει δικαίωμα να ανακτήσει τα ποσά αυτά
               
            
                  —
               
               
                  να καταδικάσει τους καθών-εναγόμενους στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής η προσφεύγουσα-ενάγουσα προβάλλει τρεις λόγους.
      
                  1.
               
               
                  Με τον πρώτο λόγο προβάλλεται εσφαλμένη εφαρμογή από την Ευρωπαϊκή Επιτροπή και τον Εκτελεστικό Οργανισμό Έρευνας των διατάξεων της Grant Agreement που συνήφθη μεταξύ της προσφεύγουσας-ενάγουσας και του εν λόγω οργανισμού.
                  
                              —
                           
                           
                              Προβάλλεται συναφώς ότι η αίτηση και το χρεωστικό σημείωμα βασίζονται στα αποτελέσματα ελέγχου της Ευρωπαϊκής Επιτροπής, η οποία παράνομα απέκλεισε από τις επιλέξιμες δαπάνες κατά την έννοια της Grant Agreement, στην οποία η προσφεύγουσα ήταν συμβαλλόμενο μέρος και η οποία της παρείχε το δικαίωμα να λάβει τις επιδοτήσεις που προέβλεπε η εν λόγω συμφωνία, τα επιδόματα που χορηγήθηκαν στους εργαζομένους βάσει γενικών στόχων
                           
                        
            
                  2.
               
               
                  Με τον δεύτερο λόγο προβάλλεται προσβολή της δικαιολογημένης εμπιστοσύνης της προσφεύγουσας-ενάγουσας.
                  
                              —
                           
                           
                              Προβάλλεται συναφώς ότι στο πλαίσιο προηγούμενων προγραμμάτων επιδοτήσεων στα οποία συμμετείχε η προσφεύγουσα (ιδίως του 7ου Framework Programme), το σύστημα αμοιβών που αποκλείσθηκε με τις προσβαλλόμενες πράξεις, αν και εξετάσθηκε από την Ευρωπαϊκή Επιτροπή, είχε γίνει δεκτό χωρίς επιφυλάξεις.
                           
                        
                              —
                           
                           
                              Επομένως, η αδικαιολόγητη αλλαγή θέσης της Αρχής όσον αφορά το παραδεκτό των πριμοδοτήσεων συνιστά παραβίαση της αρχής της δικαιολογημένης εμπιστοσύνης, η σημασία της οποίας έχει επανειλημμένα επιβεβαιωθεί από το Δικαστήριο και από το Γενικό Δικαστήριο.
                           
                        
            
                  3.
               
               
                  Με τον τρίτο λόγο προβάλλεται εσφαλμένη ερμηνεία της Grant Agreement «Dogana» και των συμβατικών ρητρών που περιέχονται σε αυτήν, καθόσον αποκλείστηκαν δαπάνες που ήταν επιτρεπτές σύμφωνα με τη γραμματική διατύπωση της ίδιας της σύμβασης, για τους λόγους που αναφέρονται στον πρώτο ισχυρισμό.